På trods af et omfattende gravearbejde lykkedes det ikke at finde overkroppen af babyliget, og det er derfor tvivlsomt, hvad man kan udlede af obduktionen. Det har dog vist sig, at den ene hæl er mere blå end den anden. Hvis det skyldes en hælblodprøve, så tyder det på, at barnet er født på et sygehus. Vicepolitiinspektør Frank Olsen fra Aalborg politi siger til TV2/Nord, at hvis barnet har været tilknyttet det offentlige sygehusvæsen, så er det kun et spørgsmål om tid, før man finder moderen. I samme omgang går politiet nu for første gang i offentligheden med en appel til moderen om at stå frem. - Der må gå en kvinde rundt derude, der har det rigtigt skidt. Vi opfordrer hende til at stå frem så vi kan få klarhed over denne sag, siger Frank Olsen.

Opsummering:
Underkroppen af det fire uger gamle spædbarn, der blev fundet i en villahave for ni dage siden, er blevet obduceret.